څیړونکي: د ایران اېټمي ساېنسپوهه وژنه د ایران امنیتي کمزوري په ګوته کوي
۵۹ کلن فخریزادی په یو وسله وال برید کې په رڼا ورځ په هغه ګاډي کې وژل شوی په کوم کې چې هغه سفر کوو. دغه پېښه د سرښار تهران نه ۹۰ کلومېټره لرې په ابسرډ ښارګوټي‌ کې رامنځ ته شوې. 
واشنګټن ډي سي — د ایران ستر روحاني مشر ایت الله علي خامنه او صدر حسن روحاني ویلي، د ساېنسپوه فخری زادی د وژنې ذمه وارانو او د هغو مرسته کونکو پرضد به کاروايي کوي. د جمعې په ورځ د فخریزادی وژنه روان کال د ایران د دویم لوې پوځي چارواکي وژنه ده چې ځیني څیړونکي یې د تهران د خپلو سترو چارواکو ساتنې کې کمزوري ګڼي. د خالي په ورځ په یو ټوېټ کې ایت الله علي خامنه د ایران په استخباراتي ایجنسو زور ورکړی چې د دغه پېښې پلټنې دې وکړي او زمه واران دې معلوم او پرضد دې کاروايي کړي. د ایران ستر روحاني مشر د فخریزادی د کورنۍ سره د فاتحې په مهال ویلي، د هغه مشن ته به دوام ورکوي. د دې وړاندې د ایران صدر حسن روحاني هم ویلي وو هیواد به یې په مناسب وخت د محسن فخري زاده د مرګ بدل اخلي. د خالي په ورځ د ایران په ټولو مطبوعاتي ادارو د حسن روحاني خپره شوې وینا کې نوموړي د ایران د ایټمي ساېنس دان محسن فخري د وژنې ذمه وار اسراېل ګرځولی. او زیاته کړې یې ده چې ایرانیان پوهه خلک دي او د اسراېیل په کوم جال کې به نه ګیریګي او په خپل وخت به د ساېنس پوهه د وژنې بدل اخلی. ۵۹ کلن فخریزادی په یو وسله وال برید کې په رڼا ورځ په هغه ګاډي کې وژل شوی په کوم کې چې هغه سفر کوو. دغه پېښه د سرښار تهران نه ۹۰ کلومېټره لرې په ابسرډ ښارګوټي کې رامنځ ته شوې. تراوسه د دغه پېښې پړه چا په غاړه نه ده اخستې. فخریزادی د ایران د دفاع وزارت څیړنیز مرکز مشر وو. د ملګرو ملتونو د ایټمي پروګرام د معلوماتو تر مخه فخریزادی د ایران د پټ اېټمي پرګرام پخوانی مشر وو. دغه پټ ایټمي پروګرام ایران په کال ۱۹۸۰م کې شورو کړی وو چې په کال ۲۰۰۳م کې یې بیا پریښودو. د ایران صدر حسن روحاني د ساېنسپوهه د مرګ تور په اسراېیل پوری کړی او د ایران په ټېلي ویژن یې د وینا په وخت ویلي ٫٫ یو ځل بیا د نړۍ مغروره صېهونیانو بد لاسونه د یو ایراني بچي په مرګ سره شول.٬٬ د وي او ای فارسي څانګې سره د خبرو په وخت د منځني ختیځ د امنیت ماهر او د اوټاوا یونیورسټۍ پروفیسر تهامس جونیوو ویلي د فخریزادی او سلیماني وژنه د ایراني مشرانو لخوا په امنیت کې ناکامي په ګوته کوي. نوموړي زیاته کړی ٫٫ تاسو باېد فرض کړۍ چې دغه دواړه سړي د ایراني رژیم لخوا د سخت امنیت لاندې وو.٬٬ نوموړي ویلي، دغه وژنې د ایران د مخالفینو زور هم په ډاګه کوي. په تیرو لسو کالو کې فخری زادی پینځم نیوکلیايي ساېسنپوه دی چې داسې وژل کیږي. د دې نه وړاندې یو شمیر حدفي وژنو، بمي بریدونو تور هم ایران په اسراېیل پورې کړی. په کال ۲۰۱۰م کې د ایران دوه ساېنسپوهان او دریم په کال ۲۰۱۱ کې او څلورم په کال ۲۰۱۲م کې وژل شوي وو. اسرایل نه خو په دې بریدونو کې د لاس لرلو پخلی کړی او نه یې انکار کړی. په څیړنیز مرکز سنټر فار سټرېټېجک اېنډ انټرنېشنل سټډیز نیوکلیايي څیړنکار اېرک بریور وي او ای ته ویلي ایران د خپلو نیوکلیايي ساېنسپوهانو د ساتنې ښه ریکارډ نه لري. د نوموړي په وینا تهران په کال ۲۰۱۸م کې د اسرایل په عملیانو کې د ایران د یو ګودام نه اېټمي ارشیف غلا کړي. که څه هم ایران دغه ارشیف غلا کول چېلنج کړي خو د امریکا استخباراتي چارواکو بیا دغه کتلي او ګمان کوي چې دغه رېښتیا دي. ٫٫ ایران له د خپل کار او ساېنسپوهانو د خوندیتوب او پټ ساتلو په سر اندېښنه پکار ده.٬٬ د بروکنګز انسټي ټیوټ د خارجه پالیسۍ څانګې مشره سوزېن مالوني د جمعې د ورځ د پېښې وروسته په یو ټوېټ کې لیکلي،‌ دغه برید د ایران امنیتي قابلیت باندې شکونه سېوا کړي. د دغه ټوېټ په ځواب کې په مډل اېسټ انسټي ټیوټ کې د ایران د پروګرام مشر اېلکس وټانکا ویلي ٫٫ ایران تل د هغه څه نه لوړې خبرې کوي کومې چې کولی شي.٬٬ نوموړي لیکلي لږ غور وکړۍ چې د ایراني مشرانو لپاره کارکونکي کسان د خارجیانو لپاره کار ته تیار دي. په دې حساب د ایران په اسلامي رژیم کې هیڅوک هم د وژنې خوندي نه دی.